δελφων οι αρχοντες και α πολις τοις περι τον διον[υσον τεχνιταις χ]αιρει[ν τας δοθεισας υφ αμων] αποκρισιος υπογεγραφαμες υμιν το αντιγραφον ο[πως ειδητε]. -- ε[ρρωσθε]. επειδη οι περι τον διονυτον τεχνιται οι εν αθηναις και ο επι[μελητα]ς αυτων αλεξαν[δρος α]ριστωνος [κωμικος] ποητας ευσεβως εχοντες ποτι τον θειον και τον αυτοσαυτων δαμον τιμε[οντ]ες και συναυξειν αυτων θελοντες τα π[οτι τους] θεους ανηκοντα δια το πρωτους αυτους ευεργετας γεγονεναι πασ[ας π]αιδειας και σκανικων αγωνων κτιτα[ς παντων των] ποτι δοξαν διατεινοντων μαλιστα πεφροντικην εφ οις ταν τε ασ[υ]λιαν εχοντι και ταλλα τιμια ποτι ταν ασφα[λειαν και] δοξαν διατεινοντα παρα τε αμφικτιονων και των αλλων ελλανων και [τ]ων αγειμενων ρωμαιων -- νυνι τε κατα τα [πατρια] και τα προεψαφισμενα ταν ιεραν νομιζομεναν πυθαιδα δι εννεετηριδος [π]εμψαντων αθηναιων κατα ταν μαντειαν τ[ου θεου] εφ υγιεια και σωτηριαι παντων των πολιταν και τεκνων και γυναικων και των φ[ι]λων και συμμαχων τας τε πατριους θυσιας επε[θυ]σαν μεγαλομερως τωι θεωι και ταν πομπαν επεκοσμησαν καλως και αξιω[ς τ]ου θεου και τας πατριδος τας ιδιας και τας συνοδου και τας αυτοσαυτων εμ παντοις ευφαμιας και αρετας πολυπλασιονας [θυσι]ας και απαρχας και επιμελειας ταν προτερον ποιησαμενοι -- τον μεν πατριον παιανα μεγαλοπρεπως υμνησαντες απ αρ[χα]ς δε αγ[ω]νων δια της εαυτων επιστημης μελψαντες τον [θεον] κεχαρισμεναις δε και αειμνηστοις χαρισιν τιμησαντες το[ν π]ατρωιον [α]πολλω δι ων τον μεν αρχηγον της ευσεβειας [δοκι]μον η[υξ]ησαν οσον εφ εαυτοις τωι δε θεωι απενειμαν τιμας δια [τ]ων ιδιων επιτ[ηδε]υματων επιμεληταν μεν και αρχεθεω[ρον] εξ εαυτων αποστειλαντες αλεξανδρον αριστωνος κω[μι]κον ποηταν θεωρ[ους] δε διοκλην αισχινου τραγικον υποδιδ[ασκα]λον γλαυκιαν ηρακ[λει]δα κωμωδον αριστομενην αριστομενεος τρ[αγικον] ποηταν αγαθοκλην σωκρατους κ[ωμωδον] αριστωνα μενελαου [τραγι]κον ποηταν χαιρεστρατ[ο]ν φιλαγρου τραγικον συναγ[ωνι]σ[ταν ---]να ποσειδωνιου τραγ[ικον συνα]γωνισταν διδασκαλον δ[ε του] μεγαλου χορου διοκλην αισχινου τραγικον υποδ[ιδ]ασκαλον κιθαριστας δ[ε ------] [----] δημητριον μοσχιωνος απολλωνιον [----]ναιου διονυσιον διονυσιου λεωνιδην [---]λωνιδου και τους ποτικιθαριζοντας η[----]λε[----] θεοβιου διονυσιον σιμαλου σολωνα [---]κλεους και τους αυλητας ερητυμενην θε[οδ]ωρου αγωνα κλεωνος κλειτοφωντα μηνοδο[το]υ θεοδωρον ερητυμενου ευνομον νικ[οδρ]ομου λεοντα λεοντος και τους ασομενου[ς] τους τε παιανας και τον χορον γλαυκιαν ηρα[κλειδα ηρακλ]ειδαν καλλισθενεος αρισ[τ]ομενην αριστομενου αγαθοκλην σωκρα[τ]ου λαχητα δωρου καλλιφανην κτησαρχου [------ο]υ ανθεστηριον ανθ[ε]στηριου θεοδοτον πραξεου ηφαιστιω[να] εστιαιου αριστωνα μενελαου διογενη [--- -----]ριου δωροθε[ον] πλατων[ος --]ωνα αριστωνος διονυσιον σιμ[α]λ[ου] δημη[τριο]ν ισιδωρου απολλωνιον [καλλιστρα]του δωροθεον θεοδωρου [ε]πιμ[εν]ειδην ποιμανδριδου ξενοφαντ[ον ευμ]αχου σολωνα 0[----]ικου διονυσι[ον] [-------]νος θεοδοτον πυθιωνος ευ[βι]ον ευβιου ανδρεαν ανδρωνος [φ]ιλ[---]ατην φιλοκλεους φιλωταν φιλωτ[ου ---]μον [----]ρου πολλιωνα φιλιππου πολυφ[ρ]ονα πολυφρονος διογενην θεοτιμου διονυσιον μιλτιαδου νικοκρατην θεοπομπου [----]τωνα ξενοκλιδου αρχοντα αριστοδ[η]μου αριστοδημον αρχιππον νικαιου αριστοκρατην τιμογενου ζωιλον επιγονου θεοφιλον δωροθεου λυκισκον φιλοκλεους διονυσο[δ]ωρον διονυσοδωρου -- εξαπεστειλαν δε και τους συναγωνιξαμενους τον θυμελικον αγωνα και τον σκανικον εν ταις του θεου [αμ]εραις επων ποητας αριστωνα μενελαου διοφανην θεοδωρου λυσιαν λυσιμαχου και ραψωδους καλλωνα καλλωνος θεοδ[οτ]ον πυθιωνος ξενοφαντον ευμαχου αυλωδον δε δημητριον ισιδωρου κιθαρισταν δε πυθικον φιλωνιδαν φιλωνιδου α[υλ]ητας δε ερητυμενην θεοδωρου αγωνα κ[λ]εωνος κλειτοφωντα μηνοδοτου κωμωδους δε γλαυκιαν ηρακλειδα αγα[θο]κλην σωκρατου καλλικρατην καλλικρατου ημητριον δημητριου και τους συναγωνιξαμενους τουτοις θεοδοτο[ν] βασιλειδου φιλοξενον φιλοξενου θεοδωρον θεοδωρου σολωνα σολωνος παυσανιαν λυκισκου θοαντα νουμηνιου [π]οητας δε σατυρων αριστομενην αριστομενου αριστωνα μενελαου σοφοκλην σοφοκλεους διογενην διογενου διονυσιο[ν] κηφισοδωρου τραγωδους δε δημητριον θεοδοσιου πραξιτελην θεογενου και τους τουτοις συναγωνιξαμενους καλ[λ]ωνα καλλωνος θεοδοτον πυθιωνος φιλονικον ερμωνος νικωνα αριστιωνος ξενοφαντον ευμαχου ευδικον αλχιμου δη[μ]ητριον αριστοδημου ποιητας δε τραγωδιων αντιοχον αντιοχου απολλωνιον καλλιστρατου -- οπως ουν και δελ[φ]οι μναμονευωντι τας καταξιας χαριτας αποδιδοντες -- αγαθαι τυχαι δεδοχθαι ται πολει των δελφων επαιν[ε]σαι τε το κοινον των περι τον διονυσον τεχνιταν και στεφανωσαι χρυσ[ωι] στεφανω τωι του θεου ωι πατριον εστ[ι] στεφανουν τους ιδιους ευεργετας στασαι δε αυτους τας συνοδου χρυσεας εικονας δυο μιαν μεν εν δελ[φ]οις εν τωι επιφανεστατωι τοπωι του ιερου μιαν δε εν αθηναις εν τ[αι] του διονυσου αυλα αιτησομενους τον δα[μ]ον τον αθηναιων ταν αναθεσιν επιγραψαι δε εφ εκατερας τας βασιο[ς] ταν εικονων οτι α πολις των δελφων ταν των [τε]χνιταν συνοδον των εν αθηναις αρετας ενεκεν και ευσεβειας τας προς το θειο[ν] [ανε]θηκεν ταν δε αναγορευσιν των στεφανων π[οιησαι του]ς αρχοντας εν τωι γυμνικω αγωνι των [τε πυθιων κ]αι σωτη[ριων] [ακολο]υθως τωι ψηφιζματι ομοιως δε ειμεν τ[ας αυτας] τιμας και τωι επιμεληται αυτω[ν κ]αι αρχεθεωρωι αλεξ[αν]δρωι στεφανωσαι δε και τον χορ[οδ]ιδασκαλον αυτων διοκλ[ην] και τους θεωρους τωι του θεου στ[εφ]ανωι και επαινεσαι αυτου[ς] εφ αι πεποιηνται αναστροφαι και φι[λο]τιμιαι και τους λοιπους τω[ν] τεχνιταν τους επιδεδαμηκοτας κα[ι λ]ελειτουργηκοτας και ειμε[ν] παντοις τοις εν αθηναις τεχνιταις ασυλιαν και προμαντειαν κ[αι] προπομπειαν και προξενιαν αυτοι[ς] τε και εκγονοις αυτων [υ]παρχειν δε αυτοις και ταλλα τιμια κ[α]ι φιλανθρωπα παρα δε[λφων] οσα και τοις αλλοις ευεργεταις οπ[ω]ς δε και παντοις τοι[ς επι]γινομενοις φανερα γινηται α τω[ν τοιο]υτων ανδρ[ων φιλοτιμια] [και ευνοια αναγραψαι τοδε το ψαφισμα ε]ν τ[ωι ιερωι του απολ]λωνος επι [του αθηναιων θησαυρου και αποστειλασ]θαι αυτο ποτι ταν βουλαν και τον δ[αμον τον αθηναιων] ομοιως δε και ποτι ταν συνοδον των τεχνιταν [των εν α]θηναις.
Phokis — Delphi — 97 BC — SIG(3) 711L; BE 1940.60
 97 BC 